open-index/open-wikipedia-markdown huggingface dataset:
Armand Gaétan Razafindratandra

**Armand Gaétan Razafindratandra** (født 7. august 1925 i Ambohimalaza på Madagaskar, død 9. januar 2010) var en av Den katolske kirkes kardinaler, og erkebiskop av Madagaskars hovedatad Antananarivo.

Han kom fra en velstående adelsfamilie som hadde konvertert til den katolske tro flere århundrer tidligere. Han fikk sin utdannelse på sogneskolen i Faravohitra, som ble drevet av Brødrene av kristne skoler fra Andohalo. Han begynte da på juniorseminaret i Ambohipo og fortsatte på kollegiet St. Mikael, som ble drevet av jesuittene. Deretter studerte han filosofi i to år på presteseminaret i Ambatoroka før han studerte videre i tre år på kollegiet St. Mikael. Deretter vendte han tilbake til Ambatoroka for å studere teologi.

Han ble presteviet i 1954, og fortsatte med utdypende studier ved *l'Institut Catholique de Paris*. Tilbake til hjemlandet gjorde han tjeneste som sogneprest fra 1956 til 1978. Han ble også engasjert i det nasjonale kateketiske senteret, og han ble utnevnt til dets direktør på midten av 1970-tallet.

I 1978 ble han utnevnt til biskop av Mahajanga av pave Paul VI (1963&ndash;1978). I 1994 ble han promovert til erkebiskop av Antananarivo, og kreert til kardinal samme år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Biskop Patrick Joseph O’Donnell (1856-1927) *1888
* Biskop John Gerald Neville, C.S.Sp. (1858-1943) *1913
* Biskop Auguste Julien Pierre Fortineau, C.S.Sp. (1873-1948) *1915
* Erkebiskop Xavier Ferdinand J. Thoyer, S.J. (1884-1970) *1937
* Erkebiskop Gilbert Ramanantoanina, S.J. (1916-1991) *1960
* Kardinal Victor Razafimahatratra, S.J. (1921-1993) *1971
* Kardinal *Armand Gaétan Razafindratandra*, S.J. (1925-2010) *1978

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Jesu Hjerte-fedrene

**Prestene av Det hellige hjerte** eller **Jesu Hjerte-fedrene** (også kalt **Dehonianerne**, latin ***Sacerdotum Cordis Jesu***, forkortes **S.C.J.** eller **S.C.I.**) er en katolsk kongregasjon.

## Beskrivelse
Kongregasjonen ble grunnlagt av Léon Gustave Dehon i Frankrike i 1878. Dens hovedaktiviteter er misjonsarbeid, utdannelse, rådgivningstjenester og arbeid for sosial rettferdighet.

Omkring 2400 prester fordelt på 36 land tilhører kongregasjonen (pr. 2005). De hadde det året et nærvær med 411 ordenskommuniteter. De hadde det året et nærvær 411 ordenskommuniteter i (Europa): Albania, Belgia, Belarus, Finland, Frankrike, Irland, Italia, Kroatia, Luxembourg, Moldova, Nederland, Polen, Portugal, Slovakia, Spania, Storbritannia, Sveits, Tyskland, Ukraina, Østerrike, (Amerika): Argentina, Brasil, Canada, Chile, Ecuador, Mexico, Uruguay, USA, Venezuela; (Afrika):Kamerun, Kongo (DR), Madagaskar, Mosambik, Sør-Afrika; (Asia): Filippinene, India, Indonesia.

Ordenen kommer til Norge i august 2023 der de danner en internasjonal/interkontinental kommunitet på tre medlemmer i Trondheim.

## Generalsuperiorer
* Léon Gustave Dehon (28. juni 1878–12. august 1925)
* Joseph Philippe (20. januar 1926–24. oktober 1935)
* Theodorus Govaart (24. oktober 1935–7. september 1953)
* Alphons Lellig (11. januar 1954–13. desember 1958)
* Joseph de Palma (15. juli 1959–6. juni 1967)
* Albert Bourgeois (6. juni 1967–6. juni 1979)
* Antonio Panteghini (6. juni 1979–24. mai 1991)
* Virginio Bressanelli (24. mai 1991–27. mai 2003)
* José Ornelas Carvalho (27. mai 2003–25. mai 2015)
* Heiner Wilmer (25. mai 2015–6. april 2018)
* Carlos Enrique Caamaño Martín (6. april 2018–20. juli 2018)
* Carlos Luis Suarez Codorniú (20. juli 2018–)

## Noen kjente ordensmedlemmer
* Kardinal Stanisław Kazimierz Nagy (1921–2013), polsk teologe
* Paul Verschuren (1925–2000), biskop av Helsinki (1967–1998)
* Kardinal Eusébio Oscar Scheid (1932–2021), brasilianer, erkebiskop av Rio de Janeiro
* Heiner Wilmer (født 1961) tysk, biskop av Hildesheim
* Stanislaus Loh (1879–1941), martyr fra nasjonalsosialismens tid

## Litteratur
* Yves Ledure SCJ: *Leo Dehon begegnen.* Augsburg: Sankt Ulrich, 2004.
* Gerhard Valerius: *Das Herz Jesu und die Soziale Frage – Leo Dehon (1843–1925), Gründer der Herz-Jesu-Priester (SCJ).* Würzburg: Echter, 1992.

## Referanser
Juhan Parts

**Juhan Parts** (født 1966) er en estisk jurist og liberalkonservativ politiker. Han var Estlands statsminister fra 2003 til 2005 og økonomi- og infrastrukturminister fra 2007 til 2014.

## Liv og virke
Han vokste opp i Tallinn. Han studerte jus ved Universitetet i Tartu og begynte som embedsmann i det uavhengige Estlands justisministerium. Våren 1998 ble han utnevnt til leder for den estiske riksrevisjonen. Han slo ned på misbruk av offentlige midler, kritiserte åpenlyst regjeringen og forvaltningen, og ble en nokså populær figur i estisk politikk. 

Han var med i organisasjonen Res Publica i 1990-årene. De fleste medlemmene stilte til valg for Fedrelandsunionen eller Reformpartiet. Juhan Parts var en pådriver for at Res Publica ble omdannet og registrert som et politisk parti i 2001. Ved valget i 2003 fikk Res Publica 24,6 % av stemmene, og ble det største av høyrepartiene i Riigikogu. Parts dannet en koalisjonsregjering utgått fra Res Publica, Det estiske reformpartiet og Estlands folkeunion. Regjeringen arbeidet for estisk medlemskap i EU og NATO, noe som ble en realitet i 2004. I 2005 ble justisminister Ken-Marti Vaher felt ved mistillitsvotum for sine tiltak mot korrupsjon. Parts anså dette som en mistillit til hele regjeringen og gikk av.

I 2006 gikk Res Publica sammen med Fedrelandsunionen og dannet «Forbundet av Isamaa og Res Publica», forkortet IRL, senere forenklet til Isamaa. Parts var minister for økonomi og samferdsel i regjeringssamarbeid med Reformpartiet 2007–2014. Parts var IRLs statsministerkandidat ved valget i 2015, da partiet gikk tilbake og fikk 13,7 % av stemmene.

I 2017 gikk han ut av estisk politikk og ble medlem av Revisjonsretten.

## Referanser
László Paskai

**László Paskai** (født 8. mai 1927 i Szeged, død 17. august 2015 i Esztergom, Ungarn) var kardinal i den katolske kirke, tidligere primas av Ungarn og erkebiskop av Esztergom-Budapest.

Etter gymnasiet trådte han inn i fransiskanerordenen og studerte katolsk teologi i Gyöngyös og ved presteseminaret i Budapest. Han ble presteviet i 1951, og arbeidet som sjelesørger i bispedømmet Nagyvárad. I 1952 tok han doktorgraden i teologi ved universitetet i Budapest. Han virket som professor mellom 1955 og 1962, og arbeidet også som bibliotekar. Fra 1973 var han rektor ved presteseminaret.

Han ble bispeviet og utnevnt til apostolisk administrator for Veszprém bispedømme av pave Paul VI i 1978. Året etter ble han innsatt som biskop. I 1982 ble han koadjutor til erkebispedømmet Kalocsa, og i 1987 ble han utnevnt til erkebiskop av Esztergom-Budapest. Han tilhørte kardinalskollegiet siden 1988, med *[[Santa Teresa al Corso d'Italia]]* som tittelkirke.

I desember 2002 gikk han av som erkebiskop av aldersgrunner. Han ble etterfulgt av Péter Erdö.

Han var stemmeberettiget ved konklavet 2005.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal Jusztinián Serédi (1884-1945) *1928
*Erkebiskop Endre Hamvas ( 1890-1970) *1944
*Erkebiskop József Ijjas (1901-1989) *1964
*Kardinal László Lékai (1910-1986) *1972
*Kardinal *László Paskai* (1927-2015) *1978

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Blaise Compaoré

**Blaise Compaoré** (født 3. februar 1951) er en politiker fra Burkina Faso. Han var president i Burkina Faso fra 15. oktober 1987 til 31. oktober 2014.

Han kom til makten  i 1987 som følge av et statskupp som drepte daværende president Thomas Sankara. I 2011 tvang et mytteri av soldater på grunn av ubetalt bostøtte ham til å flykte fra hovedstaden for hjembyen. Som følge av mytteriet oppløste Compaoré regjeringen, for å tilfredsstille demonstrantene og soldatenes ønsker og krav. I 2014 forsøkte han å få endret grunnloven, slik at han kunne fortsette å regjere utover de 27 årene han allerede hadde sittet ved makten. Dette førte til det såkalte Burkinabé-opprøret, som tvang ham til å oppgi regjeringsmakten den 31. oktober 2014. Han søkte siden tilflukt i Elfenbenskysten.
## Referanser
Nova Iguaçu

**Nova Iguaçu** er en by og kommune i delstaten Rio de Janeiro i sørøstregionen av Brasil. Nova Iguaçu fikk bystatus i 1833 og grenser til nabokommunene Duque de Caxias, Belford Roxo, Mesquita, Rio de Janeiro, Seropédica, Queimados, Japeri, Miguel Pereira.

## Galleri

Fil:Novaiguacu mapaantigo.jpg|
Fil:amotoki_NovaIguacu_20060413_SerraDoVulcao.jpg|
Fil:Novaiguacu prefeitura.jpg|
Fil:Novaiguacu fotoantiga.jpg|
Fil:Novaiguacu centro.jpg|


## Referanser


## Eksterne lenker
* 
* http://www.huback.com.br
* http://vulcaodenovaiguacu.tripod.com
Abdul Qadir Bajamal

**Abdul Qadir Bajamal** (Abd-al-Qadir Abd-al-Rahman Ba-Jammal) (født 18. februar 1946 i Sana, død 7. september 2020 i Dubai) var en jemenittisk politiker som var Jemens statsminister fra 31. mars 2001 til 7. april 2007.

## Referanser
Ouagadougou

**Ouagadougou** (uttalt ; mossi ; ofte forkortet *Ouaga*) er hovedstaden i Burkina Faso. Byen er landets største, med et innbyggertall på 1&nbsp;475&nbsp;223. Byen er en av de fattigste i Afrika og over 70 % kan ikke lese og skrive. Den ligger i provinsen Kadiogo i regionen Centre, og er også administrasjonssenter for disse. Byens innbyggere kalles **.

## Transport
Den internasjonale flyplassen Ouagadougou lufthavn ligger i byen. Det går flere flyruter fra denne til diverse land i Vest-Afrika og Europa. Byen har jernbaneforbindelse til Abidjan i Elfenbenskysten og Kaya i Burkina Faso. Det går også en motorvei til hovedstaden i Niger, Niamey. Motorsykkel og moped er veldig vanlige framkomstmidler i Ouagadougou.

## Utdanning
Til tross for att byens analfabetisme er veldig høy, så har byen to universiteter. Det største universitetet i byen er Universitetet i Ouagadougou, som ble grunnlagt i 1974. Det offisielle språket i byen er fransk, men det finnes også flere lokale språk som mossi, dyula og fulfulde. I 1994 ble det etablert et tospråklig skoleprogram som gjorde at undervisningen foregikk på fransk og et av de tre lokale språkene.  

## Økonomi
I Ouagadougou blir det blant annet produsert bearbeidede matvarer og tekstilprodukter. Det nasjonale flyselskapet Air Burkina har hovedkvarteret sitt i byen.

## Vennskapsbyer
*   Québec by, Québec, Canada
*  Lyon, Frankrike
*  Grenoble, Frankrike
*  Torino, Italia
*  San Miniato, Italia
*  Leuze-en-Hainaut, Belgia
*  Kuwait by, Kuwait
*  Ballerup, Ballerup kommune, Danmark

## Referanser


## Eksterne lenker
* 
* Ouagadougou Offisiell hjemmeside til myndighetene i Ouagadougou
Ryke Yse

**Ryke Yse** var en nederlandsk hvalfanger. Han oppdaget rundt 1640 en øygruppe øst for Edgeøya på Svalbard, som fikk navn etter ham, Ryke Yseøyane.

## Referanser
Falange

**Falange Española** (fra gresk, gruppe, skare) var en nasjonalistisk, tradisjonalistisk, militaristisk og anti-kommunistisk politisk bevegelse og parti som styrte Spania fra slutten av den spanske borgerkrig til Francos død i 1975. Falangen støttet seg til en rekke krefter innenfor det tradisjonelle Spania, inkludert den katolske kirken.

## Eksterne lenker
* La Falange (partiets hjemmeside)
Ginevrabotnen

**Ginevrabotnen** er den innerste delen av Storfjorden, og utgjør bukta mellom Barentsøya og Olav V Land på Spitsbergen.

Ginevrabotnen er oppkalt etter den skotske utforskeren James Lamonts jakt «Ginevra», som var på Spitsbergen i 1858 og 1859. Mot øst smalner bukta inn og går over i Heleysundet nord for Kükenthaløya og Ormholet syd for samme.

## Referanser
Wahlenbergfjorden

**Wahlenbergfjorden** er en fjord på sørvestsiden av Nordaustlandet på Svalbard, mellom Gustav V Land (Vestfonna) og Gustav Adolf Land (Sørfonna). Wahlenbergfjorden munner ut i Hinlopenstretet som ligger mellom Nordaustlandet og Spitsbergen. Den er oppkalt etter den svenske botanikaren Göran Wahlenberg.

Fjorden er 58 kilometer lang, og dermed den lengste fjorden på Nordaustøandet og den femte lengste fjorden på Svalbard. På sørsida av fjorden går fjordarmen Palanderbukta sørvestover.

Fjorden inngår i Nordaust-Svalbard naturreservat.

## Referanser


## Eksterne lenker
*
Ricardo María Carles Gordó

**Ricardo María Carles Gordó** (født 24. september 1926 i Valencia i Spania, død 17. desember 2013 i Tortosa) var en av Den katolske kirkes kardinaler, og tidligere erkebiskop av Barcelona.
## Liv og virke
Han ble presteviet i 1951 i Valencia, og etter videre studier ved Det pavelige universitet i Salamanca tok han lisensiat i kirkerett i 1953. Deretter utførte han pastoralt arbeid i erkebispedømmet Valencia (1953–69). Han ble utnevnt til biskop av Tortosa i 1969, og promovert til  erkebiskop av Barcelona i 1990.

Han ble i 1994 kreert til kardinal; han ble da gitt *[[Santa Maria Consolatrice al Tiburtino]]* som tittelkirke.

Han reorganiserte det enorme erkebispedømmet med fire millioner troende i fire soner betrodd til fem hjelpebiskoper, som er utnevnt etter at han kom til Barcelona. I forbindelse med hans avgang i 2004, da han var 77 år gammel, ble erkebispedømmet delt i tre.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1920
* Kardinal Luigi Dadaglio (1914-1990) *1961
* Kardinal *Ricardo María Carles Gordó* (1926-2013) *1993
## Referanser


## Eksterne lenker
* Fyldige kardinalsbiografier på norsk – katolsk.no
*  Biografi på The Cardinals of the Holy Roman Church
Frère Roger

**Frère Roger** eller **Broder Roger** (født 12. mai 1915 i Provence i Sveits, drept 16. august 2005 i Taizé i Frankrike) var en sveitsisk kalvinistisk prest. Han var grunnlegger av det økumeniske broderskapet Taizé, og var prior for dette. 

## Liv og virke
### Bakgrunn
Hans borgerlige navn er **Louis Schütz**. Hans far Karl Ulrich Schütz stammet fra Bachs ved Zürich, hans mor Amélie Henriette Marsauche fra Burgund. Han var yngst av ni søsken.

### Teolog, munk
Mellom 1937 og 1940 studerte han kalvinistisk teologi i Lausanne og Strasbourg. I 1940 foretok han en sykkelreise fran Genève til Taizé i Frankrike, som da var okkupert av tyskerne. Schutz gjemte utsatte personer, blant annet jøder, fra den tyske okkupasjonshæren og hjalp dem med å ta seg over grensen til sikkerheten i Sveits. I 1942 ble han nødt til å flykte etter at det nazivennlige Vichyregimet hadde fått tips om hans forehavender av en angiver. 

I 1944 tok han seg tilbake og da fulgte tre brødre med som delte hans kall. De tok da også hånd om barn som krigen hadde gjort foreldreløse, og tyske krigsfanger. Selve kommuniteten ble startet først i påsken i 1949, da syv brødre samtidig avla sina løfter til *[[Communauté de Taizé]]*.

Han har mottatt en rekke utmerkelser, bl.a. de tyske bokhandleres fredspris (1974), Karlsprisen (1989) og Robert-Schuman-prisen (1992).

De siste årene satt Frère Roger i rullestol på grunn av sviktende helse. Han var blant gjestene under innsettelsen av pave Benedikt XVI i embedet den  24. april 2005, og var den eneste ikke-katolikk som mottok kommunion av den nye paven. Han hadde planlagt å reise til Köln i august 2005 i forbindelse med Verdensungdomsdagen 2005, men måtte melde avbud av helseårsaker.

## Dødsfallet
Frère Roger ble drept av en sinnsforvirret rumensk kvinne den 16. august 2005. Kvinnen stakk ham i halsen med kniv, og han døde straks. Drapet skjedde under kveldsbønnen i kirken i Taizé, med omkring 2500 mennesker til stede. 

22. august 2005 feiret kardinal Walter Kasper hans begravelsesmesse sammen med fire katolske prester fra kommuniteten. Over 10&nbsp;000 mennesker var til stede. Selv om frère Roger ikke var katolikk, valgte man å feire begravelsesmessen etter katolsk skikk, i tråd med hans egne ønsker. Det ble gitt en særskilt tillatelse for protestantiske medlemmer av kommuniteten slik at de kunne motta nattverd i messen.

## Referanser


## Eksterne lenker
* 
* Brother Roger's Funeral – Photogalleries
Halvmåneøya

:*Se også: [[Halvmåneøya (roman)]] av Bjørvik Jacobsen.*

**Halvmåneøya** er en om lag  12 km² stor øy øst for sydspissen av Edgeøya på Svalbard. Det høyeste punktet ligger 14 moh. Øya er en del av  Søraust-Svalbard naturreservat. Berggrunnen er av doleritt, en vulkansk bergart som få planter kan vokse i. Det er totalt ferdselsforbud på øya på grunn av kulturminnene unntatt fangststasjonen Bjørneborg.

Halvmåneøya ble besøkt i hvalfangsttida på 16- og 1700-tallet, noe som bevitnes av et gammelt gravfelt nord for fangststasjonen Bjørneborg, som har en historie som norsk fangststasjon fra 1898. Dette området var det beste bjørneterrenget på Svalbard, og hovedbygningen der ble satt opp i 1904, senere påbygd i 1935 og 1963. Den siste påbygningen ble utført av Ingeniør Kjell Johansen og fangstmann Andreas Bjørnsvik som  i sesongene 1963-64 og 1964-65 lå på isbjørnfangst. Siste sesong Bjørneborg var i bruk, var vinteren 1969-70. 

Fremdeles ligger det store mengder løse gjenstander i området ved stasjonen, som i dag er et kulturminne. Øya har hatt en del besøk av turister etter at fangststasjonen ble nedlagt. Det er forbudt å ta med seg souvenirer fra fangststasjonen, og miljøvernmyndighetene har innført ferdselsrestriksjoner på Halvmåneøya i 2010.

På utsiden av Halvmåneøya, i sørøst, ligger Tennholmane.

## Referanser
 

## Eksterne lenker
* Kristin Prestvold: ''Søraust-Svalbards kulturminner og historie'' 
* Privat oversikt over vernede steder på Svalbard
* Panorama fra fangststasjonen Bjørneborg.
*  Podcastepisode om isbjørnjakt på Halvmåneøya
Svenskøya

**Svenskøya** er den vestligste av de tre store øyene som utgjør Kong Karls Land på Svalbard. Den ligger mellom Kongsøya i øst og Olgastretet i vest. Øya har et areal på 137&nbsp;km². Det høyeste punktet er Mohnhøgda på 288 moh. som ligger på nordspissen av øya.

Landformene er regelmessige med orientering nord-sør, fra nord med klokken har vi Arnesenodden, Rivalensundet, Kapp Weissenfels og Kapp Hammerfest.

Den ble en del av Nordaust-Svalbard naturreservat ved opprettelsen av naturreservatet i 1973. I 1985 ble det innført ferdselsforbud på øya, grunnet områdets store betydning for isbjørn-vandringen.

## Referanser


## Eksterne lenker
*
Kongsøya

**Kongsøya** er den midtre og største av de tre øyene som utgjør Kong Karls Land på Svalbard. Den ligger mellom Svenskøya i vest og Abeløya i øst. Sør for Kongsøya ligger to små øyer – Helgolandøya og Tirpitzøya. Kongsøya er for det meste flat med unntak av Retziusfjellet og Sjögrenfjellet i vest og Johnsenberget i øst.

Landformene er uregelmessige, med flere tydelige nes og bukter. Fra vest med klokken er disse Kennedyneset, Bünsowbukta, Nordneset, Nordaustpynten, Lydiannasundet, Tømmerneset, i sør Victoriabukta og Breibukta, og i sørvest Kapp Altmann og Rivalensundet. Øya har et areal på 191&nbsp;km².

Den ble en del av Nordaust-Svalbard naturreservat ved opprettelsen av naturreservatet i 1973. I 1985 ble det innført ferdselsforbud på øya, grunnet områdets store betydning for isbjørn-vandringen.

## Referanser


## Eksterne lenker
*
Abeløya

**Abeløya** er en av de tre hovedøyene i øygruppen Kong Karls Land på Svalbard. Abeløya er den østligste i øygruppen og er betydelig mindre enn de andre to store øyene, Svenskøya og Kongsøya. Abeløya ble en del av Nordaust-Svalbard naturreservat ved opprettelsen av naturreservatet i 1973. I 1985 ble det innført ferdselsforbud på øya, grunnet områdets store betydning for isbjørn-vandringen.

Øya har sitt navn etter den norske matematikeren Niels Henrik Abel (1802–29).

## Referanser
Ballerup kommune

**Ballerup kommune** er en dansk kommune med 51&nbsp;237 innbyggere (2024) i Region Hovedstaden på Vestegnen på Sjælland. Den er forstadskommune til København. Største by er Ballerup med 50&nbsp;039 innbyggere per 2023.

Kommunen er omgitt av Furesø kommune, Egedal kommune, Gladsaxe kommune, Rødovre kommune, Albertslund kommune, Glostrup kommune og Herlev kommune.

## Administrativ inndeling
Ballerup kommune ble dannet ved kommunalreformen i 1970. Kommunen het på dette tidspunkt Ballerup-Måløv og endret navn 1. april 1974.
I 1974 ble det gjennomført en ny kommunereform i Danmark, og da ble Ballerup-Måløv kommunes område noe endret. Noen små jordstykker ved Hareskovby og Hjortespring i den nordøstlige delen av kommune ble overført til henholdsvis Værløseby- Furesø kommune, Værløse og Herlev kommuner. I syd ble Harrestrup og et område vest for Harrestrup overført til Ballerup-Måløv kommune fra Herstederne kommune (Albertslund).

Kommunen inngikk ingen sammenslåinger, men forble selvstendig i forbindelse med kommunalreformen i 2007.

## Næringsliv
Blant de mange store bedriftene som har lokaler i Ballerup kommune er legemiddelselskapene LEO Pharma og Novo Nordisk, og sjokolade- og sukkervareprodusenten Toms.

## Idrett
Midt i Ballerup kommune ligger Ballerup Idrætsby, som er et område på om lag 4 kvadratkilometer som rommer en rekke idrettsanlegg for både profesjonelle idrettsutøvere og mosjonister.
Området har blant annet flere fotballbaner, Ballerup Stadion, flere friidrettsbaner og Ballerup fodboldstadion, det såkalte BIF-huset som er forsamlingshuset til Ballerup Idræts forening, Top Danmark Center (Top Danmark Hallen), svømmehallen East Kilbride Badet, en egen dykker-svømmehall, en sykkelbane i Ballerup Super Arena og flere golfbaner.

## Politikk
Politisk har Socialdemokratiet vært dominerende i kommunen og har hatt borgermesterposten siden andre verdenskrig.

Kommunalbestyrelsen (kommunestyret) har 25 mandater. 

### Borgermestre
* Jesper Würtzen (S) 2012–
* Ove E. Dalsgaard (S) 1981–2012
* Kaj H. Burchardt (S) 1967–1981
* Ove Henry Hansen (S) 1952–1967

### Kommunalrådet 2005–

## Noter



## Referanser


 
 
 
 
 
 
 

 
 


## Eksterne lenker
* 
*
Borerigg

En **borerigg**, **leterigg**  eller **oljerigg** er en utrustning av utstyr for å bore brønner med sikte på å søke etter eller å ekstrahere råolje, naturgass eller grunnvann fra reservoarer i undergrunnen.

Begrepet brukes både for landbaserte rigger og for offshore rigger. Korrekt brukt gjelder begrepet bare utstyret som utfører selve borefunksjonen, inklusive boretårnet. I media omtales boreplattformer og oljeplattformer ofte feilaktig som borerigger eller leterigger. Dessuten brukes også betegnelsene boreskip og lekterrigg.

Det finnes ulike typer av borerigger avhengig av vanndyp, boredyp og klimatiske forhold. Mest vanlige er de oppjekkbare riggene som står på havbunnen. Disse har en begrensning med hensyn til havdybden, for større havdyp kreves derfor halvt nedsenkbare rigger eller ultra-deep halvt nedsenkbare rigger. Deretter har man boreskipene som står uten ankere på dynamisk posisjonering (DP) med thrustere. Lekterrigger brukes på veldig grunt hav.

Felles for alle bore-installasjoner er at de består av et boretårn (eller RamRig), boredekk, mud-pumperom, shaker, drivverk for å bevege og rotere borestrengen (f.eks Drawwork og Rotary-table/Topdrive eller Ramrig og Topdrive), og en utblåsningsventil. For å håndtere rørene som brukes til å bore en brønn, brukes en borerørshåndteringsmaskin.

## Borerate
Mangel på borerigger har presset **boreraten** (riggleien) opp, slik at en borerigg i dag nedbetales på få år. Dette har også ført til nybygging, spesielt av avanserte rigger, siden oljeleting i fremtiden i større grad vil foregå på havdyp større enn 400'.

SCORE-indeksen måler lønnsomheten for dagratene for flyttbare offshore boreeneheter sammenlignet med lønnsomhetstoppen som var i 1980-81. SCORE-indeksen lå da på 100 prosent som reflekterte en rate på nye kontrakter som dekket driftskostnadene på kontantbasis, samt at det ga 700 dollar dagen for hver million dollar som var investert.

## Se også
* Oljeplattform
Carlos Amigo Vallejo

**Carlos Amigo Vallejo** (født 23. august 1934 i Medina de Rioseco ved Valladolid i Spania, død 27. april 2022 i Guadalajara) var en spansk biskop. Han var en av den katolske kirkes kardinaler, og erkebiskop av Sevilla.

## Liv og virke
### Bakgrunn
Han begynte å studere medisin ved det medisinske fakultet i Valladolid, men snart etter forlot han studiene og sluttet seg til fransiskanerne (*Ordo Fratrum Minorum* – O.F.M.). Han studerte filosofi i Roma og psykologi ved Sentraluniversitetet i Madrid.

### Prest
Han ble presteviet i 1960. Deretter fortsatte han studiene i Roma. I Madrid utførte han pastoralt arbeid og studerte videre, og han ble professor i filosofi, naturfag og antropologi i ulike utdanningssentre. Han ble i 1970 provinsial for fransiskanerprovinsen Santiago.

### Biskop
Han ble i 1973 utnevnt til biskop av Tanger i Marokko av pave Paul VI (1963–78). Han ble bispeviet av  kardinal Marcelo González Martín av Toledo; medkonsekrerende var erkebiskop Felix Romero Menjibar av Valladolid og erkebiskop Francisco Aldegunde Dorrego, emeritus av Tanger.

Ved flere anledninger opptrådte han som megler for å løse konflikter mellom landene i Maghreb og Spania.  Han oppmuntret også til etablering av sentre til fremme av muslimske kvinner. I hans tid som biskop av Tanger ble det opprettet diplomatiske forbindelser mellom Den hellige stol og Marokko.

Han ble i 1982 utnevnt til erkebiskop av Sevilla av pave Johannes Paul II. Han ble kreert til kardinal i 2003. 

Hans aldersbetingede avskjedssøknad fra erkebispestolen i Sevilla ble innvilget av pave Benedikt XIII den 5. november 2009.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Ildebrando Antoniutti (1898-1974) *1936
* Kardinal Marcelo González Martín (1918-2004) *1961
* Kardinal *Carlos Amigo Vallejo* (1934-2022) *1974

## Referanser


## Eksterne lenker
* 
* 
*  Fyldige kardinalsbiografier på norsk – katolsk.no
Forlaget for by- og bygdehistorie

**Forlaget for by- og bygdehistorie** (eller **Borgen forlag**) ble etablert av Per Otto Borgen i Drammen i 1995 som et hobbyprosjekt.

Forlaget gir ut lokalhistoriske bøker og leksikon:
* Drammen byleksikon i to bind (1995–98), samt en ny, revidert utgave (2004)
* Lier bygdeleksikon (1997)
* Ringerike by- og bygdeleksikon (2000)
* Asker og Bærum leksikon (2006)
* Eventyret om Bragernesåsen (1996)
* De skriveføre drammensere (1996)
* Hvor Drammenselven iler (1997)
* Drømmen om Drammen (2001)

Bøkene er forfattet av Borgen selv. Forlaget er det forlag i Norge som har utgitt flest lokalleksika (med Kunnskapsforlaget som nr. 2). Den siste utgivelsen, *Asker og Bærum leksikon* er Norges mest omfattende lokalleksikon med 7.400 oppslagsord.

Forlaget ble nedlagt i 2011.

## Eksterne lenker
Hvidovre kommune

**Hvidovre kommune** er en kommune i Region Hovedstaden i Danmark. Frem til Kommunalreformen i 2007 lå den i Københavns amt. 

Hvidovre ble dannet som kommune i 1858, og har fått endret grensene i 1901 og 1974. Den moderne kommunen ble dannet ved Kommunalreformen i 1970 av sognene: Avedøre Sogn (Smørum Herred), Hvidovre Sogn (Sokkelund Herred), Risbjerg Sogn (Sokkelund Herred) og Strandmark Sogn (Sokkelund Herred). Kommunen er uberørt av strukturreformens kommunesammenslåinger i 2007.

I kommunen ligger Nusrat Djahan, Nordens første moské, samt Hvidovre kirke fra 1150. Andre kjente bygninger i kommunen, er Hvidovre Hospital.

## Politikk
### Kommunevalget i 2005
Ved kommunalvalget 15. november 2005 fikk kommunalbestyrelsen (kommunestyret) sosialdemokratisk flertall, med 49,1 % av stemmene. nest største parti ble *Hvidovre-listen* med 10,3&nbsp;% av stemmene.

Byens borgmester gjennom 14 år, Britta Christensen, valgte i oktober 2007 å fratre som borgermester, og overlot vervet til den yngre sosialdemokraten Milton Graff Pedersen. 

### Borgermestre
* Anders Wolf Andresen (SF) 2022–
* Helle Moesgaard Adelborg (S) 2012–2021
* Milton Graff Pedersen  (S, senere Løsgænger) 2007–2012
* Britta Christensen (S) 1993–2007
* Inge Larsen (S) 1979–1994
* Svend Aagesen (S) 1970–1979

### Kommunalrådet 2005–

## Vennskapskommuner
Kommunen er vennskapskommune med Oppegård kommune i Norge.

## Noter



## Referanser
 

 


## Eksterne lenker
* 
* Kommunevalg Hvidovre kommune (2005) Besøkt 14. mai 2014

__NOTOC__
Høje-Taastrup kommune

**Høje-Taastrup kommune** er en forstadskommune til København og ligger i Region Hovedstaden på Sjælland i Danmark. I 1974 ble den tidligere Sengeløse kommune innlemmet i Høje-Taastrup. Kommunen ble ikke påvirket av kommunereformen i 2007, annet enn at Københavns amt ble oppløst og kommunen endret tilknytning til den nye regionen. 

De største byene i kommunen er Taastrup, Høje-Taastrup og  Hedehusene. Folketallet i kommunen er økende, det vokste med drøye 1&nbsp;000 personer fra 2005 til 2007.

Nabokommuner: Albertslund, Ledøje-Smørum, Ishøj, Vallensbæk, Greve, Gundsø, Roskilde

## Severdigheter
Ved Hedeland er det en veterantogbane og en skibakke 80&nbsp;moh., hvor den lokale idrettsklubben bruker snøkanoner ved kalde vintre og tilbyr skitrekk og slalåmløype. Kroppedal Museum er et astronomi- og arkeologimuseum for barn.

## Politikk
### Kommunalvalget i 2005
Ved kommunalvalget  15. november 2005 tapte Socialdemokraterne to mandater og dermed det absolutte flertall de hadde hatt siden 1. januar 2002. Den sosialdemokratiske borgermesteren Anders Bak som hadde vært borgermester i 20 år, trakk seg overraskende tilbake bare knappe to måneder før valget.

Valgresultatet betød at den ene, nyvalgte radikale kommunestyrerepresentanten Nadeem Farooq (29) kom i vippeposisjon, og lange forhandlinger førte til flertall på 11 mandater til støtte for den konservative gruppelederen Michael Ziegler som borgmester.

### Borgermestre
* Michael Ziegler (KF) 2006-
* Anders Bak (S) 1986-2005
* Laurids Christensen (KF) 1983-1985
* Ebbe Korvin (KF) 1982-1983
* Flemming Jensen (KF) 1982
* Per Søndergård Sørensen (S) 1978-1981
* Flemming Jensen (KF) 1970-1978

### Kommunalrådet 2005–
 
* 

## Noter



## Referanser
 

 



## Eksterne lenker
* 
* Turistinformasjon om Høje-Taastrup
* Kroppedal Museum
*  Valgresultat 2005
Ledøje-Smørum kommune

**Ledøje-Smørum kommune** var inntil 1. januar 2007 en dansk kommune i det nå oppløste Københavns amt. Kommunen ble dannet ved kommunalreformen i 1970 av sognene Ledøje Sogn og Smørum Sogn (begge i Smørum Herred).

Stenløse kommune, Ølstykke kommune og Ledøje-Smørum kommune ble 1. januar 2007 slått sammen til den nye Egedal kommune i Region Hovedstaden, som omfatter de tidligere Københavns og Frederiksbergs amter. 

## Borgermestre
* Jens Jørgen Nygaard (KF) 1998–2006
* John Petersen (V) 1986–1997
* Elin Jakobsen (KF) 1978–1985
* Eigil Paulsen (V) 1970–1978

## Referanser
Singel

:*For musikkformatet, se [[Singel (musikk)]]. For sivilstanden, se [[Enslig]].*

**Singel** er naturlig eller knust stein, sortert i én størrelse. Det brukes ofte på gangveier, innkjørsler og lignende. Singel fås i forskjellige sorteringsstørrelser: 4–8&nbsp;mm, 8–11&nbsp;mm og 11–16&nbsp;mm. Singel må ikke forveksles med grus, som ikke er sortert på størrelse.
Dragør kommune

**Dragør kommune** er en dansk kommune på øyen Amager i Region Hovedstaden. Den har en befolkning på 14&nbsp;569 innbyggere (2024) og administrasjonssenteret med rådhuset ligger i Dragør.

Kommunen ble etablert fra 1. april 1974 som en utløper etter kommunalreformen i 1970
og lå i Københavns amt. Gamle Dragør kommune og Store Magleby kommune ble slått sammen til Dragør kommune. I forbindelse med kommunalreformen i 2007 forble kommunegrensene uforandret tross det lave folketallet, siden Dragør inngikk en forpliktende samarbeidsavtale med Tårnby kommune.

I kommunen ligger Amagermuseet.

## Politikk
### Borgermestre
* Kenneth Gøtterup (KF) 2022–
* Helle Barth (V) 2021
* Eik Dahl Bidstrup (V) 2014–2021
* Allan Holst (S) 2006–2014
* Asger Larsen (K) 2002–2006
* Birgitte Rinhart (Lokal liste) 1994–2002
* Jørgen Borgstrøm (K) 1990–1994
* Georg Lemcke (S) 1986–1990
* Jørgen Rosschou (Lokal liste)	1978–1986
* Albert C. Svendsen (K) 1974–1978

### Kommunalrådet 2005–

* 
* 
* 

## Noter



## Referanser
 

 
 



## Eksterne lenker
*
Gladsaxe kommune

**Gladsaxe kommune** er en forstadskommune til København i Region Hovedstaden på Sjælland i Danmark, like nordvest for København. Frem til Kommunalreformen i 2007 lå kommunen i det nå oppløste Københavns amt. I forbindelse med Kommunalreformen forble Gladsakse selvstendig og grensene er uendret.
 
Gladsaxe kommune ble opprettet av Gladsaxe Sogn i 1841, og i 1952 ble sognerådet dannet om til et kommunestyre med en borgermester. 

I kommunen ligger byene Søborg, Buddinge, Bagsværd og Mørkhøj. Søborg er administrasjonssenter.

## Lokalpolitikk
Ved kommunalvalget 15. november 2005 ble sosialdemokraten Karin Søjberg Holst gjenvalgt som kommunens borgermester.

### Borgermestre
* Serdal Benli (SF) 2026–
* Trine Græse (S) 2017–2025
* Karin Søjberg Holst (S) 2002–2017
* Peter Lawrence Brooker (SF) 2002
* Ole Andersen (S) 1983–2002
* Tove Smidth (S) 1974–1983
* Erhard Jakobsen (S) 1970–1974

### Kommunalrådet 2005–
 

## Noter



## Referanser


 
 
  

## Eksterne lenker
* 
* Valgresultater 2005
Grus

**Grus** er et løst stykke av en bergart med en spesifikk kornstørrelse mellom 2 og 64&nbsp;mm i diameter. Størrelsen under dette kalles sand, og er fra 0,063 til 2&nbsp;mm diameter. Kornstørrelsen som er større er morene, som er fra 64 til 256&nbsp;mm. Grus deles inn understørrelser:

## Geologisk dannelse
Grus er et erosjonsprodukt, og finnes i Norge særlig i forbindelse med israndavsetninger fra siste istid. Grus avsettes også i store mengder langs elver og på strender. Grusavsetninger som overleires og begraves dypt vil etter hvert kunne bli sementert til en sedimentær bergart kalt konglomerat.

## Grus- og sandtak
Grus og sand blir ofte produsert fra samme naturlige forekomst og blir som oftest hentet ut fra ei morene. Derfor brukes ofte benevnelsene grustak og sandtak om hverandre. Det er store ressurser av sand og grus i Norge, men forekomstene er ofte «okkupert» av bebyggelser, jordbruk eller produserende skog. Et eksempel er Eggemoen i Ringerike kommune. Den enorme morenen inneholder ca. 298 millioner m³ sand og grus, hvorav cirka 94 millioner m³ regnes som utnyttbart. Det skyldes blant annet produktiv skog og det faktum at det er anlagt en flyplass der – Hønefoss flyplass, Eggemoen, og tidligere var det også en militærleir der – Eggemoen leir. Dette gjør eller kan gjøre ressurstilgangen begrenset. Grusproduksjon har miljømessige implikasjoner som støy og støv i de nære omgivelser.
 
Pukk er et beslektet produkt, men fremstilles fra berg som knuses. Slike knuseverk kalles gjerne pukkverk.

Kina var i 2008 verdens ledende grusprodusent, med USA på andreplass.
Tomáš Špidlík

**Tomáš Špidlík** (1919–2010) var en av Den katolske kirkes kardinaler.

## Liv og virke
### Bakgrunn
Špidlík studerte 1938&ndash;1939 filosofi ved Universitetet i Brno. I 1939 ble universitetet stengt på grunn av okkupasjonen av Tsjekkoslovakia, og studiene ble dermed brått avbrutt.

### Jesuitt
I 1940 sluttet han seg til jesuittene, og begynte i novisiatet i Benesov, nær Praha. Novisiatet måtte i 1942 flyttes til Velehrad i Morava. Han avla der sine ordensløfter i september samme år.

Fra 1942 til 1945 studerte han videre i Velehrad. Deretter måtte han igjen avbryte studiene, nå på grunn av tvunget ungdomsarbeid først under tyskerne, så under rumenerne og til slutt under russerne. Han ble så prefekt ved den videregående skolen i Velehrad, og underviste i tsjekkisk og russisk språk. I 1946 ble han sendt til Maastricht for å studere teologi.

### Prest
Han ble presteviet i 1949, i Maastrich,. og fullførte sin tredje prøveperiode /(tertiaratet) i Firenze 1950&ndash;1951. I 1951 ble han så kalt til Roma for å arbeide i Vatikanradioen med sendinger til østblokklandene. Hans prekener over radio, holdt på tsjekkisk, ble svært populære, og er publisert på bokform både på originalspråket og i polsk, rumensk og italiensk oversettelse.

Špidlík virket som åndelige veileder for Det pavelige seminaret Nepomuceno i 38 år, og ble professor i patristikk og østlig åndelig teologi ved flere universiteter.

I 1995 holdt han fasteretrett for pave Johannes Paul II og Den romerske kurie, og oppfordret der paven til å skrive en encyklika om økumenikk. Dette resulterte i encyklikaen *[[Ut unum sint]]*. Han ble senere i 1990-årene konsultor for Kongregasjonen for helligkåringer og Kongregasjonen for institutter for konsekrert liv og selskaper for apostolisk liv.

### Kardinal
Ved konsistoriet oktober 2003 ble han kreert til kardinal av Johannes Paul II. Han var en av fire eldre teologer som ble utnevnt ved dette konsistoriet. Da han var over 80 år gammel søkte han om dispensasjon fra kravet om å være bispeviet for å bli kardinal, og dette ble innvilget.

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Den mellomamerikanske føderasjon

**Den mellomamerikanske føderasjon** var en føderasjon i Mellom-Amerika fra juli 1823 til omkring 1840. Føderasjonen bestod av Guatemala, El Salvador, Honduras, Nicaragua og Costa Rica. I 1830-årene sluttet også staten Los Altos (i dag en del av Guatemala og tildels Mexico) seg til føderasjonen. Den mellomamerikanske føderasjon ble oppløst ved borgerkrig i 1838&ndash;1840.

## Regjeringsledere
**Politiske ledere:**
* Gabino Gaínza (1821-1822)
* Vicente Filisola (1823)

**Første regjering (1823):**
* Pedro José Antonio Molina Mazariegos
* Antonio Rivera Cabezas
* Juan Vicente Villacorta Díaz

**Andre regjering (1823-1824):**
* Tomás Antonio O’Horan y Argüello
* José Santiago Milla Pineda Arriaga
* Juan Vicente Villacorta Díaz

**Tredje regjering (1824):**
* Tomás Antonio O’Horan y Argüello
* Juan Vicente Villacorta Díaz
* José Cecilio del Valle

**Fjerde Regjering (1824):**
* Tomás Antonio O’Horan y Argüello
* José Cecilio del Valle
* Manuel José Arce y Fagoaga

**Femte regjering (1824-1825):**
* Tomás Antonio O’Horan y Argüello
* José Cecilio del Valle
* José Manuel de la Cerda y Aguilar

**Presidenter:**
* Manuel José Arce y Fagoaga (1825-1829)
* José Francisco Barrundia y Cepeda (1829-1830) (Innsatt etter Fagoaga sin avgang, ikke folkevalgt.)
* Francisco Morazán Quesada (1830-1834)
* José Gregorio Salazar (1834-1835)
* Francisco Morazán Quesada (1835-1839)
* Diego Vigil (1839) (Fungerende president, aldri tatt i ed)

## De fem statenes moderne flagg
 Costa Rica

 El Salvador

 Guatemala

 Honduras

 Nicaragua

## Eksterne lenker
* Artikkel om sammenslåing av en sentralamerikansk union 
* Historiske føderasjoner og unioner 
* Historisk artikkel
* Kart over UPCA
Teknolikken

**Teknolikken** er studentenes studentorchester (studentkorps) ved Høgskolen på Vestlandet Campus Kronstad, tidligere Høgskolen i Bergen. Tilhørende studentorganisasjonen BTS (Bergen Teknikersamfund).  Studentorchesteret ble først stiftet under navnet "Derivasjonsmusikken" i 1964, men grunnet likheten til Handelshøyskolens studentorchester "Direksjonsmusikken" ble det i 1965 arrangert en navnekonkurranse der navnet ble Teknolikken. For å trekke historieske linjer til den tiden høyskolen var en teknikerskole. Korpset har øvingslokaler i musikkavdelingen på Høgskolen på Vestlandet i Bergen. 

Tradisjonelt deltar Teknolikken hver 17. mai med å spille den norske nasjonalsangen på Festplassen i Bergen, før byens tradisjonelle fyrverkeri avfyres. Teknolikken deltar dessuten i Bergens hovedprosesjon på 17. mai. I 1994 fikk korpset en drilltropp som kalles «Chippendrills» oppkalt etter de mannlige stripperne Chippendales. Drilltroppen startet som en spøk, men påfunnet ble populært og drilltroppen ble permanent. Blant annet går de bak korpsets musikere i 17. mai-toget.  

I nyere tid har orchesteret faste øvinger, sosialt samvær med de andre studentorchestrene i Bergen og spilleoppdrag.  

I skoleåret 2024/25 feiret Teknolikken sitt 60 årsjubileum, dette markerte de med en utendørskonsert og pubrunde på dagtid, deretter en festkonsert på Kronbar. Våren 2025 ble Chippendrills gjenopplivet og Bergens befolkning kunne se dem gå sammen i Hovedprosesjonen på 17. mai.
Societé Musicae Academique de Schlaag et Hoorn

**SMASH** (**Societé Musicae Academique de Schlaag et Hoorn**) er en studentorkesterfestival som avholdes en gang i semesteret. Orkestrene i Oslo, Ås, Bergen, Trondheim og Kristiansand veksler på å arrangere festivalen. Lokale og tilreisende studentorkestere samles da for å utveksle erfaringer og for å ha det festlig sammen. I Norge arrangeres ofte SMASH i forbindelse med en studenteruke som UKA, UKA i Ås eller UKEN.

## Aktiviteter
I løpet av en SMASH-helg er det noen faste arrangementer som går igjen:
* Sprit-orientering, et stasjonsbasert rebusløp med blandede lag. Oppgavene og utfordringene på stasjonene er av stor variasjon og vanskelighetsgrad. Ved utført oppgave deles det ut konsumerbar etanolholdig væske i små glass
* Phanemiil, som er en stafettlignende konkurranse der man med orkesterets fane må gjennom en bestemt løype. Reglene for gjennomførelse forandres stort sett fra gang til gang.
* Pøbb til pøbbrunde (tilfeldig forbipasserende gledes med vakker hornmusikk når man er midt mellom to pøbber).
* Internkonsert der de forskjellige orkesterne spiller for hverandre og gjerne drar frem et ekstra spesielt nummer for å imponere de andre.

## Deltagende orkestre
### Trondheim
*Studentorchesteret Dei Taktlause
*Taphel & Toddy
*Dragern
*Strindens Promenadeorchester
*Berseblæsten
*Studentorchesteret Den Ohmske Motstanden
*Medicinsk Selskabs Orchester 

### Bergen
* Det Medicinske Blæse- et Spadserensemble
* Force Marsjør Juzz-Band v/Det juridiske fakultet
* Musikselskabet Larmonien
* Teknolikken
*Direksjonsmusikken

### Oslo
* Studentorchesteret Biørneblæs
* Medicinsk Paradeorchæster (MPO) v/Det Medisinske fakultet
* Haarn oc Blaese
* Corpsus Juris

### Ås
* Corpus Luteum

* Åsblæst'n

### Kristiansand
* Spadser & Blæse-Ensembelet

### Tromsø
* Ompagniet

## Referanser


## Eksterne lenker
* Fast side for Trondheim-SMASH 
* Åslo-SMASH 2006
Guernsey-pund

**Guernsey-pund** er en lokal utgave av britisk pund utgitt av myndighetene på Guernsey. Det har samme verdi som britisk pund. Et pund er inndelt i 100 *pence*. Guernsey-pundet er ikke å regne som en egen valuta og har derfor heller ikke en egen ISO 4217-kode. Hvis det er behov for en valutakode, blir *GGP* brukt.

Guernsey-pundet er lovlig betalingsmiddel på Guernsey, men britisk pund og Jersey-pund er også i vanlig omløp, og mange butikker aksepterer også euro.

## Eksterne lenker
* Informasjon om Guernsey-pund
Lyngby-Taarbæk kommune

**Lyngby-Taarbæk kommune** er en kommune i Region Hovedstaden (tidligere Københavns amt). Kommunen er en forstadskommune nord for København og består av byene Kongens Lyngby, Taarbæk, Virum, Sorgenfri og Lundtofte. Kommunen ble opprettet i 1842 og besto av Lyngby Sogn. Den skiftet navn til Lyngby-Taarbæk Kommune i 1909.

Folketallet er svakt stigende. I forbindelse med kommunalreformen i 2007 forble kommunen selvstendig og grensene er uendret. 

## Politikk
### Borgermestre 1970–
* Sofia Osmani (KF) 2014–
* Søren P. Rasmussen (V) 2010–2013
* Rolf Aagaard-Svendsen (KF) 2002–2009
* Kai Aage Ørnskov (KF) 1987–2001
* Ole Harkjær (KF) 1973–1987
* Paul Fenneberg (KF) 1970–1973

### Kommunalrådet 2005–

## Vennskapsbyer
Lyngby-Taarbæk Kommune har en rekke vennskapsbyer i Norden:

*  Askim i Norge (1947)
*  Huddinge i Sverige (1947)
*  Vanda i Finland (1947) 
*  Nuuk (Godthåb) på Grønland (1965) 
*  Seydisfjördur på Island (1980)

## Noter



## Referanser
 



## Eksterne lenker
*